समर सीजन में टीशर्ट सब से कूल फैशन स्टाइल होता है और इस में यदि स्लोगन टीशर्ट पहनी जाए तो कहना ही क्या. इन दिनों गर्ल्स में खूब पौपुलर हो रही है स्लोगन टीशर्ट. इन टीशर्ट्स पर कोई न कोई संदेश लिखा होता है जिसे इन टीशर्ट का डिजाइन भी कह सकते हैं. इन पर लिखी ये इबारतें इतनी रुचिकर होती हैं कि जब तक हम इन्हें पूरा न पढ़ लें, हमें चैन ही नहीं आता है. अटपटीचटपटी लिखी ये बातें किसी न किसी तरह हमें आकर्षित करती हैं. यही कारण है कि टीशर्ट यंगिस्तान का फेवरेट फैशन बन गया है. इन में कई तरह की शेप होती हैं, जैसे वी शेप गला, राउंड नेक, बोट नैक आदि. इस के अलावा ये टीशर्ट्स कई स्टाइल्स में भी आती हैं.